Thalassarche

Thalassarche je rod morských vtákov z čeľade albatrosovitých. Albatrosy rodu Thalassarche sa vyskytujú iba na južnej pologuli a s 10 zástupcami sa jedná o druhovo najrozmanitejší rod albatrosov.

 Taxonómia 
Thalassarche patrí do čeľade albatrosovitých a radu víchrovníkotvarých, kam sa radia aj príbuzné rody: víchrovcovité, víchrovníčkovité a búrkozvestovité. Všetky tieto morské vtáky zdieľajú niektoré špecifické morfologické rysy ako sú rúrkovité nozdry, soľné žľazy ústiace do nosných dierok alebo zobák, ktorý sa skladá zo 7–9 rohovitých dostičiek.
Ďalšou spoločnou charakteristikou je tvorba žalúdočného oleja, ktorý sa skladá z voskového esteru a triacylglycerolov, ktoré sa nachádzajú v žľaznatom žalúdku (proventriculus). Tento olej predstavuje bohatý zdroj energie dospelcov počas dlhých letov a sú ním kŕmené aj mláďatá. Olej je silno zapáchajúci a rúrkonosce ho tak využívajú na obranu pred predátormi – v prípade ohrozenia dôjde k vyvrhnutiu oleja v snahe odradiť predátora.

V austrálskej Viktórii bol objavený fosílny pozostatok lebky, ktorá patrila fosílnemu druhu Thalassarche thyridata. Tento druh je datovaný do neskorého miocénu (~10 mil. rokov), kedy sa albatrosy rodu Thalassarche už preukazateľne líšili od albatrosov rodu Phoebetria.

Už od 19. storočia sa o taxonómii albatrosov viedli rozsiahle diskusie. V 20. storočí boli zástupcovia rodu Thalassarche viac či menej zaradené do rodu Diomedea, ktorý zahrňoval všetky albatrosy až na dvoch zástupcov rodu Phoebetria, ktorí sú od ostatných albatrosov jednoznačne vizuálne odlišní, morfologicky aj ekologicky. Až v roku 1996 po rozsiahlych analýzach DNA Garyho Nunna z Amerického prírodovedného múzea bolo niekoľko príbuzných albatrosov vyčlenených z rodu Diomedea do rodu Thalassarche.

 Zoznam druhov 
BirdLife International a ACAP rozoznávajú nasledujúcich 10 zástupcov rodu Thalassarche (s 10 zástupcami sa jedná o najpočetnejší rod albatrosovitých):

 Obrázok  Latinský názov  Binomické meno  Rozšírenie120pxThalassarche chlororhynchos albatros pestrozobý  Stredný južný Atlantik (Tristan da Cunha a Goughov ostrov)120pxThalassarche carteri albatros malý   Ostrovy princa Eduarda, Crozetove ostrovy, Kergueleny, Nový Amsterdam a Ostrov svätého Pavla (súčasť Francúzskeho južného antarktického územia), od Juhoafrickej republiky po tichomorské oblasti za Novým Zélandom120pxThalassarche bulleri albatros bieločelý   Nový Zéland120pxThalassarche cauta albatros bledohlavý   Austrália a Tasmánia, južní Indický oceán120pxThalassarche steadi albatros čiapočkatý   Nový Zéland120pxThalassarche eremita albatros popolavý   Chathamské ostrovy120pxThalassarche salvini albatros kapucňový  Južný oceán, Ostrov tučňiakov na Crozetových ostrovoch120pxThalassarche impavida albatros žltooký    Južný ostrov a od Chathamskej plošiny po Rossovo more120pxThalassarche chrysostoma albatros sivohlavý   Južná Georga v južnom Atlantiku, menšia kolónia na Ostrovoch Diega Ramíreza, Kerguelenoch, Crozetových ostrovoch a Ostrovoch princa Eduarda v Indickom oceáne, Campbellov ostrov a Macquarie južne od Nového Zélandu, Chile120pxThalassarche melanophrys albatros čiernobrvý   Atlantik, kolónia na Falklandách, Južnej Georgii a Južných Sandwichových ostrovoch, ostrovy okolo mysu Horn

 Popis 
Albatrosy rodu Thalassarche majú rozpätie krídel od 180–256 cm. Chrbát a vrchná strana krídel je čierná či syto tmavo šedá. To je rozdiel od albatrosov rodu Diomedea, ktorých chrbát je biely. Pohlavný dimorfizmus je nevýrazný a v teréne je takmer nemožné rozlíšiť samca od samice. Juvenilne jedince majú podobne sfarbené perie ako dospelci, ich zobák je však čierný. Zobák dospelcov máva sýto žltú alebo oranžovú farbu alebo linku.

 Rozšírenie 
Všetci zástupcovia rodu sú rozšírení na južnej pologuli, ich konkrétnejšie rozšírenie zobrazuje vyššie zobrazená tabuľka.

 Referencie 

 Iné projekty 

 Zdroj 


Kategória:Albatrosovité